ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
எஸ் என் போஸ் தேசிய அடிப்படை அறிவியல் மையத்தால் உருவாக்கப்பட்ட இரண்டு கோவிட்-19 தொழில்நுட்பங்களை தேசிய ஆராய்ச்சி மேம்பாட்டுக் கழகம் மாற்றம் செய்தது.
இந்திய அரசின் அறிவியல் மற்றும் தொழில்நுட்ப அமைச்சகத்தின் கீழ் இயங்கும் தன்னாட்சி பெற்ற ஆராய்ச்சி நிறுவனமான எஸ். என். போஸ் தேசிய அடிப்படை அறிவியல் மையத்தால் உருவாக்கப்பட்ட இரண்டு கோவிட்-19 கட்டுப்பாட்டுத் தொழில்நுட்பங்களை மாற்றம் செய்ய, திருவாளர்கள் பால்மெக் இன்ப்ராஸ்டிரக்சர் பிரைவேட் லிமிடெட் கொல்கத்தாவுடன் இந்திய அரசின் அறிவியல் மற்றும் தொழில்நுட்ப அமைச்சகத்தின் அறிவியல் மற்றும் தொழிலக ஆராய்ச்சித் துறையின் கீழ் இயங்கும் நிறுவனமான தேசிய ஆராய்ச்சி மேம்பாட்டுக் கழகம், ஒப்பந்தம் ஒன்றை செய்து கொண்டது.
எஸ். என். போஸ் தேசிய அடிப்படை அறிவியல் மையத்தால் உருவாக்கப்பட்டு தேசிய ஆராய்ச்சி மேம்பாட்டுக் கழகத்தால் மாற்றம் செய்யப்பட்ட இரண்டு தொழில்நுட்பங்கள் பின்வருமாறு:
1. வசதியான மற்றும் சுகாதாரமான சுவாசத்துக்காக மூச்சை வெளியேற்றும் குழாய் மற்றும் துகள் பொருள்களைத் தடுக்கும் வடிகட்டி இணைக்கப்பட்ட செயல்மிகு மூச்சு விடும் கருவி, மற்றும்
2. வெளிவரக்கூடிய நுண்ணுயிர் அடுக்கு கொண்ட நீண்ட நேரம் தாங்கக்கூடிய சிறிய கிருமி நாசினி.
கரியமில வாயுவின் மறுசுவாசம், மூச்சு வெளியிடும் போது ஏற்படக்கூடிய ஈரப்பதம், முகக்கவசத்துக்குள் இருக்கும் வியர்க்கும் மற்றும் சூடான சூழல் ஆகியவற்றுக்கான புதுமையான தீர்வைக் கொண்டது செயல்மிகு மூச்சுவிடும் முக்கவசம் ஆகும். முகக்கவசம் அணிந்துள்ள நபரின் பேச்சின் தெளிவை இது மேம்படுத்தி, வசதியான, சுகாதாரமான சுவாசத்துக்கு உதவி, காற்று மூலமாகப் பரவும் தொற்றுகளில் இருந்து அணிபவரை பாதுகாக்குகிறது.
பொது கிருமிநாசினிகளை அடிக்கடி உபயோகிப்பதால் ஏற்படும் தோலின் ஈரப்பதம் குறைதல் மற்றும் பாதுகாக்கும் பணியோடு இல்லாமல் உடனடியாக நுண்ணுயிர்களுக்கு எதிரான நடவடிக்கையில் இறங்கும் பொது கிருமிநாசினிகளின் தன்மை ஆகியவற்றுக்கான தீர்வு நீண்ட நேரம் தாங்கக்கூடிய சிறிய கிருமி நாசினி ஆகும். வசதியான மற்றும் சுகாதாரமான நீண்ட நேரக் கைத் தூய்மைக்கு இந்த புதுமையான கிருமி நாசினி உறுதியளிக்கிறது.
பிரதமர் அலுவலகம்
தேர்வு குறித்த கலந்துரையாடல் நிகழ்வில் பங்கேற்கும் மாணவர்கள் தங்களது கருத்துக்களை பகிர்ந்து கொண்டது குறித்து பிரதமர் மகிழ்ச்சியை வெளிப்படுத்தியுள்ளார்
தேர்வு குறித்த கலந்துரையாடல் நிகழ்வு குறித்து ஒடிசாவின் தீன்கனல் பகுதியிலுள்ள ஜவஹர் நவோதயா வித்யாலயா பள்ளியைச் சேர்ந்த ஷிவாங்கி என்ற மாணவியின் கருத்தை வெளியிட்டிருந்த நவோதயா வித்யாலயா சமிதியின் ட்விட்டர் பதிவுக்கு பிரதமர் மோடி பதிலளித்துள்ளார்.
என்விஎஸ்ஸின் ட்விட்டர் பதிவுக்கு பதிலளித்து பிரதமர் வெளியிட்டுள்ள பதிவில்;
"தேர்வின்போது ஏற்படும் மன அழுத்தத்தை சமாளிப்பதற்கான வழிகள் குறித்து மாணவர்களிடமிருந்து பல சுவாரஸ்யமான கருத்துகளைப் பெற்று வருகிறேன். இந்தியா முழுவதிலும் இருந்து, மாணவர்கள் இதுபோன்று ஆர்வத்துடன் பங்கேற்பதைக் கண்டு நான் மகிழ்ச்சியடைகிறேன்" எனக் குறிப்பிட்டுள்ளார்.
மனித வள மேம்பாட்டு அமைச்சகம்
இந்திய உயர்கல்வி ஆணையச் சட்டம் 2018 தொடர்பான அச்சங்கள், ஐயங்கள் முற்றிலும் தவறானவை: மத்திய மனிதவள மேம்பாட்டு அமைச்சகம்
இந்திய உயர்கல்வி ஆணையச் சட்டம்  2018-ன் வரைவுக் குறித்து, பல்வேறு ஊடகங்களில் வெளியான கருத்துகள் தொடர்பாக மத்திய மனிதவள மேம்பாட்டு அமைச்சகம் விளக்கம் ஒன்றை வெளியிட்டுள்ளது.
பல்கலைக்கழக மானியக் குழுவிடமிருந்து மானியம் வழங்கும் நடைமுறைகள் மாற்றப்படவுள்ளதாக அச்சம் தெரிவிக்கப்பட்டிருந்தது. இது குறித்து விளக்கமளித்துள்ள மத்திய மனிதவள மேம்பாட்டு அமைச்சகம், ஒழுங்குப்படுத்தும் அமைப்பு, மானியம் வழங்கும் அமைப்பு என தனித்தனி அமைப்புகள் செயல்படவேண்டும் என வல்லுநர் குழுக்கள் கடந்த காலத்தில் பரிந்துரைத்தபோதிலும், அமைச்சகம் இன்னும் இது பற்றி இறுதி முடிவு எடுக்கவில்லை என்று கூறியுள்ளது.
மானியம் வழங்கும் நடைமுறை முற்றிலும் தகுதி அடிப்படையிலும், ஆன் லைன் முறை மூலமாகவும், வெளிப்படைத் தன்மை மற்றும் திறன் அடிப்படையில் குழப்பமின்றி செயல்படுத்தப்படவேண்டும் என்பதில் அரசு ஆர்வம் கொண்டிருப்பதாக அமைச்சகம் கூறியுள்ளது. இம்பிரிண்ட், ருசா போன்ற மிகப்பெரியத் திட்டங்களுக்கு எந்தவித தவறும் நேராதவண்ணம், தகவல் தொழில்நுட்ப முறைகள் மூலம் ஏற்கெனவே நிதி வழங்குவதை அமல்படுத்தி வருவதாகத் தெரிவித்துள்ள அமைச்சகம், அதே முறையை பல்கலைக்கழக மானியக் குழுத் திட்டங்களை சுலபமாக நிர்வகிக்கவும் பயன்படுத்தவும் முடியும் என்று கூறியுள்ளது.
பல்கலைக்கழக மானியக் குழுவின் தற்போதைய முறையைவிட, சிறந்த முறை இருக்குமானால், அது எந்தவித பாரபட்சமுமின்றி, செயல்படுத்தப்படும் என இதன் மூலம் ‘உறுதியளிக்கப்படுகிறது. எனவே, இந்த விஷயத்தில் எழுப்பப்படும் ஐயங்கள், முற்றிலும் தவறானவையாகும் என்று மத்திய மனிதவள மேம்பாட்டு அமைச்சகம் விளக்கம் அளித்துள்ளது.
=================
(Visitor Counter : 136
சுகாதாரம் மற்றும் குடும்ப நலத்துறை அமைச்சகம்
உலக மக்கள் தொகை தினத்தில் குடும்பக் கட்டுப்பாட்டை மனித உரிமை விவகாரம் என வலியுறுத்தினார் டாக்டர். ஹர்ஷ் வர்த்தன்; கோவிட் அல்லாத அத்தியாவசிய சேவையாக இதனை சேர்த்ததற்குப் பாராட்டு.
உலக மக்கள்தொகை தினத்தையொட்டி , காணொளிக் கூட்டத்துக்கு மத்திய சுகாதாரம் மற்றும் குடும்ப நலத்துறை அமைச்சர் டாக்டர் ஹர்ஷ் வர்த்தன் தலைமை வகித்தார். இதில், மத்திய சுகாதாரம் மற்றும் குடும்ப நலத்துறை இணை அமைச்சர் திரு.அஷ்வினி குமார் கலந்து கொண்டார்.
இந்தக் கூட்டத்தில் கலந்து கொண்ட ஒவ்வொருவரையும் வரவேற்ற டாக்டர் ஹர்ஷ் வர்த்தன், “மக்கள் தொகையை நிலைப்படுத்துவதன் முக்கியத்துவத்தையும், இது எதிர்கால மக்கள் மீதும், அவர்களது சுகாதாரத்திலும் முக்கியமான பங்கு வகிப்பதையும் வலியுறுத்தும் விதத்தில் உலக மக்கள் தொகை தினத்தைக் கொண்டாடுவது முக்கியமானது,” என்றார். மேலும் அவர், “கோவிட்-19 பெருந்தொற்றுப் பரவலால் ஏற்பட்டுள்ள சவால்கள் காரணமாக, இனப்பெருக்க சுகாதாரச் சேவைகளை வழங்குவதன் முக்கியத்துவத்தை அங்கீகரிப்பது தற்போது மிகவும் அவசியமானது,” என்றும் கூறினார்.
RMNCAH+N  திட்டத்தின் வெற்றியைக் குறிப்பிட்ட டாக்டர். ஹர்ஷ் வர்த்தன், குடும்பக்கட்டுப்பாட்டை முக்கிய உத்தியாகப் பின்பற்றியதன் மூலம், குறிப்பிடத்தக்க பலன் கிடைத்துள்ளதாகக் கூறினார். “கடந்த 10 ஆண்டுகளில் மட்டும், Crude birth Rate , 21.8-லிருந்து  20-ஆக  குறைந்துள்ளது. ஒட்டுமொத்த குழந்தைப்பேறு விகிதம் 2.4-லிருந்து  2.2-ஆக  குறைந்துள்ளது. வளர் இளம் பருவத்தில் குழந்தைப்பேறு ஏற்படும் விகிதம் 16-லிருந்து  7.9-ஆக  கட்டுப்படுத்தப்பட்டுள்ளது,” என்று அவர் தெரிவித்தார். இந்த முயற்சிகள் மூலம், மக்கள்தொகைக்கு இணையான அளவுக்கு பெண்களுக்கு குழந்தைப்பேறு ஏற்படும் அளவு  2.1 என்ற விகிதத்துக்கு அருகே இந்தியா சென்றுகொண்டிருக்கிறது என்றும், இதில், ஒட்டுமொத்தமாக உள்ள 36 மாநிலங்கள்/யூனியன் பிரதேசங்களில் 25 மாநிலங்கள் ஏற்கனவே இந்த சாதனையை படைத்துள்ளதாகவும் மத்திய அமைச்சர் கூறினார்.
உலகளாவிய குடும்பக்கட்டுப்பாடு 2020 இயக்கத்தின் அடிப்படை அங்கமாக இந்தியா இருப்பதாக டாக்டர். ஹர்ஷ் வர்த்தன் தெரிவித்தார். “குடும்ப கட்டுப்பாடு 2020 இலக்குகளை நிறைவேற்ற உள்நாட்டு செலவில் குறிப்பிடத்தக்க தொகையை இந்திய அரசு செலவிட்டு வருகிறது. குடும்பக் கட்டுப்பாட்டுத் திட்டத்தின் கீழ், மிகப்பெரும் முயற்சிகளாக, பரிவார் விகாஸ் இயக்கம், ஊசி மூலம் செலுத்தும் கருத்தடைக்கான MPA, குடும்ப கட்டுப்பாடு – தகவல் மேலாண்மைச் செயல்பாட்டு முறை , குடும்பக் கட்டுப்பாடு தகவல் தொடர்புப் பிரச்சாரம் உள்ளிட்டவை விளங்குகின்றன. அன்டாரா  திட்டத்தின் கீழ், பொது சுகாதார அமைப்பில், ஊசி மூலம் கருத்தடை மருந்து செலுத்தும் முறையை தேசிய குடும்பக் கட்டுப்பாட்டுத் திட்டம் அறிமுகப்படுத்தியது. இது மிகவும் பலனளிக்கக் கூடியது மற்றும் தம்பதிகளின் தேவை மாற்றத்தை எதிர்கொள்ள உதவுவதுடன், பெண்களுக்கு தங்களது விருப்பப்படி கர்ப்பம் தரிக்க உதவும்,” என்று அவர் கூறினார். “இந்த முயற்சிகள் மூலம், டிராக் 20 குடும்ப கட்டுப்பாடு மதிப்பீட்டின்படி, 2019-இல் மட்டும், கருத்தடையைப் பயன்படுத்தியதால், சுமார் 5.5 கோடி விருப்பமில்லாத கர்ப்பம் தடுக்கப்பட்டுள்ளது. இதேபோல, 1.1 கோடி பிறப்புகள், பாதுகாப்பற்ற 18 லட்சம் கருக்கலைப்புகள், 30,000 மகப்பேறு இறப்புகள் தடுக்கப்பட்டுள்ளன,” என்றும் அமைச்சர் கூறினார்.
இந்த நிகழ்ச்சியில், சுகாதாரம் மற்றும் குடும்ப நல அமைச்சகம் உருவாக்கியுள்ள ஆயுஷ்மான் பாரத் – சுகாதாரம் மற்றும் உடல்நல மையங்களின்  மொபைல் செயலியை மத்திய அமைச்சர் வெளியிட்டார். ஆயுஷ்மான் பாரத் – சுகாதாரம் மற்றும் உடல்நல மையங்களில் தரவுகளைப் பதிவு செய்வதை ஒழுங்குபடுத்துவதற்காக இந்த செயலி உருவாக்கப்பட்டுள்ளது.
அறிவியல் மற்றும் தொழில்நுட்பத்துறை
அதிர்வுகளிலிருந்து மின்சாரத்தை உற்பத்தி செய்யும் புதிய நேனோ மின்னியற்றிகள் உருவாக்கம்
எளிதான, குறைந்த செலவில், உயிரி- இணக்கமுடைய, ஒளி ஊடுருவும் நேனோ மின்னியற்றியை விஞ்ஞானிகள் உருவாக்கியுள்ளார்கள். ஒளி மின்னணுவியல், சுயமாக இயங்கும் உபகரணங்கள் மற்றும் இதர உயிரி மருத்துவ செயல்முறைகளில் பயன்படுத்தும் வகையில் சுற்றியுள்ள அதிர்வுகளில் இருந்து மின்சாரத்தை உற்பத்தி செய்யும் வகையில் இந்த நேனோ மின்னியற்றி தயாரிக்கப்பட்டுள்ளது.
புவி வெப்பமடைதல், எரிசக்தி பற்றாக்குறை முதலிய அச்சுறுத்தல்களால், கரியமில வெளியீடுகள் குறைவாக இருக்கும் புதுப்பிக்கத்தக்க எரிசக்தி வளங்களின் தேவை அதிகரித்துள்ளது. தொடு திரைகள், மின்னணு காட்சி முறைகள் முதலிய கருவிகளில் மரபுசாரா முறையில் மின்சாரம் உருவாக்கப்படுகிறது.
இந்திய அரசின் அறிவியல் மற்றும் தொழில்நுட்பத் துறையின் கீழ் தன்னாட்சி நிறுவனமாக இயங்கும் பெங்களூருவில் உள்ள நானோ மற்றும் மென்மையான பொருள் அறிவியல் மையத்தைச் சேர்ந்த டாக்டர் சங்கர் ராவ் மற்றும் அவரது குழுவினர், டாக்டர்ஸ் பிளேட் என்ற தொழில்நுட்பத்தில் தெர்மோபிளாஸ்டிக் பாலியூரிதீன், பாலிஎதிலீன் டெரிஃப்தலேட்டைப் பயன்படுத்தி இந்த டிரைபோ மின்னணு நேனோ மின்னியற்றியை வடிவமைத்துள்ளனர்.
மென்மையாக கைகளைத் தட்டுவதன் மூலம் 11 எல்இடி விளக்குகளுக்கு இந்த உபகாரணத்தால் ஒளியூட்ட முடியும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1730432
-----
(Visitor Counter : 233
நிதி அமைச்சகம்
மேம்பாட்டு நிதி நிறுவனங்கள் மூலமாக தேவையான நிதி பெறுவது மற்றும் கட்டமைப்புகள் குறித்து பரிந்துரை செய்ய நிபுணர் குழு அமைக்கப்படும்
அடுத்த ஐந்து ஆண்டுகளில் கட்டமைப்பு வசதிகள் மேம்பாட்டுத் திட்டங்களில் ரூ.100 லட்சம் கோடி முதலீடு செய்ய உத்தேசித்திருப்பதாக அரசு அறிவித்துள்ளது. மத்திய நிதி மற்றும் பெரு நிறுவன விவகாரத் துறை அமைச்சர் திருமதி நிர்மலா சீதாராமன், 2019-20 ஆம் ஆண்டுக்கான பட்ஜெட்டை நாடாளுமன்றத்தில் இன்று தாக்கல் செய்தபோது, இதுபற்றிய அறிவிப்பை வெளியிட்டார். நீண்டகால நிதி குறித்த இப்போதைய நிலைமை பற்றி ஆராயவும், மேம்பாட்டு நிதி நிறுவனங்களில் நமது கடந்த கால அனுபவங்களை ஆய்வு செய்யவும், அந்த நிறுவனங்கள் மூலம் முதலீடுகளைப் பெறுவதற்குத் தேவைப்படும் கட்டமைப்புகள் பற்றி பரிந்துரைக்கவும் நிபுணர் குழு ஒன்று அமைக்கப்படும் என்றும் அமைச்சர் தெரிவித்தார்.
வீட்டுவசதித் துறையில் சிறப்பான, சுமுகமான ஒழுங்குமுறை நடவடிக்கைகளை மேற்கொள்வதற்காக, வீட்டுவசதித் துறையின் ஒழுங்குமுறை நிர்வாகப் பொறுப்பை என்.எச்.பி.-யிடம் இருந்து ரிசர்வ் வங்கிக்கு மாற்ற முடிவு செய்யப்பட்டிருக்கிறது.
என்.பி.எஸ். டிரஸ்ட் அமைப்பை PFRDA-ல் இருந்து, உரிய அமைப்பு ரீதியிலான கட்டமைப்புகளுடன் தனியாகப் பிரிக்க நடவடிக்கைகள் எடுக்கப்படும். நிகர சொந்த நிதி தேவை அளவை ரூ.5,000 கோடியில் இருந்து ரூ. 1,000 கோடியாகக் குறைக்கவும் உத்தேசிக்கப் பட்டுள்ளது.
நிதி நிலைமை வலுவாக இருக்கும் என்.பி.எப்.சி. நிறுவனங்களில் இருந்து அதிக மதிப்புள்ள தொகுப்பு சொத்துகளை வாங்குவதற்கு, நடப்பு நிதியாண்டில் ஒரு லட்சம் கோடி ரூபாய் வரையிலான தொகைக்கு, பொதுத் துறை வங்கிகளுக்கு பகுதியளவுக்கு கடன் உத்தரவாதத்தை வழங்க அரசு முடிவு செய்துள்ளது. ஒரு முறை மட்டுமே ஆறு மாத காலத்துக்கு, 10 சதவீதம் வரையிலான முதலாவது இழப்புக்கு இது வழங்கப்படும்.
அறிவியல் மற்றும் தொழில்நுட்பத்துறை
குறியாக்கவியலில் அதிமுக்கியமான எண் கோட்பாடுகளில் அனுமானங்கள் பற்றிய புதிய கண்டுபிடிப்புகள்
எண் கோட்பாடுகள் பற்றிய கோட்பாடு சார்ந்த ஊகங்களின் மீதான புதிய கண்டுபிடிப்புகள் இந்தியாவில் விரைவில் உருவாக உள்ளன. எண் கோட்பாடுகளின் எல்- செயற்பாடுகளில் ஸ்டார்க் அனுமானங்கள், கருத்தளவான தகவல்கள் குறித்து விஞ்ஞானிகள் பணியாற்றி வருகின்றனர். இயற்கணித எண் கோட்பாடுகளின் மையமான ஹில்பர்ட்டின் 12வது கணக்குடன் இந்த அனுமானங்கள் நேரடியாக பயன்படுத்தப்படுகின்றன. இந்தக் கோட்பாடு குறியாக்கவியலில் மிக முக்கியத்துவம் வாய்ந்தது.
பெங்களூருவின் இந்திய அறிவியல் கழகத்தின் கணிதவியல் துறைப் பேராசிரியரும், இந்த ஆண்டுக்கான ஸ்வர்ண ஜெயந்தி உதவித்தொகை பெற்றவருமான திரு மகேஷ் கக்டே இயற்கணிதம் கே- கோட்பாடு, இதர கோட்பாடு அமைப்புகளின் மூலம் இதுபோன்ற துல்லிய விதிமுறையை நிரூபிப்பதில் கவனம் செலுத்தி வருகிறார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1690324
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
நகர்ப்புற தூய்மை இந்தியா திட்டம்: மத்திய வீட்டு வசதி மற்றும் நகர்ப்புற விவகாரங்கள் அமைச்சகம், ரைட்ஸ் நிறுவனம் இடையே புரிந்துணர்வு ஒப்பந்தம் கையெழுத்து
ஒரு லட்சத்திற்கும் குறைவான மக்கள் தொகை உள்ள நகரங்களுக்கு நிதி உதவி அளிப்பதற்காக அறிமுகப்படுத்தப்பட்ட> பயன்படுத்தப்பட்ட நீர் மேலாண்மைத் திட்டம், நகர்ப்புறங்களின் துப்புரவு துறையில் மிகப்பெரிய மாற்றத்திற்கு வித்திட்டுள்ளது. திடக்கழிவு மற்றும் பயன்படுத்தப்பட்ட நீர் மேலாண்மையை மேம்படுத்துவதில் கவனம் செலுத்துவதற்காக மத்திய வீட்டு வசதி மற்றும் நகர்ப்புற விவகாரங்கள் அமைச்சகம், ரைட்ஸ் நிறுவனத்துடன் புரிந்துணர்வு ஒப்பந்தத்தில் கையெழுத்திட்டது. அமைச்சகத்தின் செயலாளர் திரு மனோஜ் ஜோஷி, இணைச் செயலாளர் திருமிகு ரூபா மிஸ்ரா, ரைட்ஸ் நிறுவனத்தின் தலைமை மேலாண் இயக்குநர் திரு ராகுல் மிதால் ஆகியோர் முன்னிலையில், இரண்டாம் கட்ட நகர்ப்புற தூய்மை இந்தியா திட்டத்தின் கீழ் திடக்கழிவு மேலாண்மை மற்றும் பயன்படுத்தப்பட்ட நீர் மேலாண்மையில் தொழில்நுட்ப உதவிக்காக இந்த ஒப்பந்தம் கையெழுத்தானது.
இந்த ஒப்பந்தத்தின்படி ரைட்ஸ் நிறுவனத்தின் தொழில்நுட்ப ஆதரவு பிரிவு, நகர்ப்புற தூய்மை இந்தியா திட்டத்திற்கு மூன்று ஆண்டு காலம் தொழில்நுட்ப உதவி வழங்கும். கழிவுநீர் மேலாண்மை, கழிவுநீர் சுத்திகரிப்பு ஆலைகளின் பொறியியல் மற்றும் வடிவமைப்பு நடைமுறை உள்ளிட்ட துறைகளில் ஆதரவு அளிக்கப்படும். இரண்டாவது கட்ட நகர்ப்புற தூய்மை இந்தியா திட்டத்தின் கீழ் கழிவுகளற்ற நகரங்களை உருவாக்கும் தொலைநோக்குப் பார்வையோடு நிலையான திடக்கழிவு மேலாண்மையை வலுப்படுத்த கவனம் செலுத்தப்பட்டு வருவது குறிப்பிடத்தக்கது.
-----
AD/BR/KPG
(Visitor Counter : 95
பெண்கள் மற்றும் குழந்தை நலன் அமைச்சகம்
உணவு பாதுகாப்பு உதவியாக மாநிலங்கள் மற்றும் யூனியன் பிரதேசங்களுக்கு ரூ.12,882.11 கோடி: மத்திய அரசு வழங்கியது
மத்திய பெண்கள் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிருதி இரானி மக்களவையில் இன்று எழுத்துபூர்வமாக தாக்கல் செய்த பதிலில் கூறியதாவது:
கொரோனா காலத்தில், நாடு முழுவதும் அங்கன்வாடி மையங்கள் மூடப்பட்டிருந்ததால், ஊட்டசத்து ஆதரவு தொடர்ந்து கிடைப்பதை உறுதி செய்ய பயனாளிகளுக்கு, அங்கன்வாடி பணியாளர்கள் மற்றும் உதவியாளர்கள் மூலம் துணை ஊட்டசத்து உணவு பொருட்கள் 15 நாட்களுக்கு ஒரு முறை வீடுகளுக்கே சென்று வழங்கப்பட்டது.
பள்ளிகள் மூடப்பட்டிருந்த காலத்தில் உணவு தானியங்கள், சமையல் செலுவுக்கான உணவு பாதுகாப்பு உதவித்தொகை குறித்த ஆலோசனைகள் மற்றும் வழிகாட்டுதல்கள் கடந்த மார்ச் 20-ம் தேதி வழங்கப்பட்டது.
மாநிலங்கள், யூனியன் பிரதேசங்களுக்கு உணவுப் பாதுகாப்பு உதவித் தொகை வழங்க, ரூ.12882.11 கோடியை மத்திய அரசு வழங்கியது. மேலும் 34.45 மெட்ரிக் டன் உணவு தானியங்களும் ஒதுக்கீடு செய்யப்பட்டன. இதோடு, மாநிலங்கள் மற்றும் யூனியன் பிரதேசங்கள் தங்கள் குறைந்த பட்ச கட்டாயப் பங்காக ரூ.5826.96 கோடியை வழங்கின.
இதன் மூலம் 2020-21ம் ஆண்டில் 11.20 லட்சம் பள்ளிகளில் பயிலும் 11.80 கோடி குழந்தைகள் பயனடைந்தனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1780109
PIB Headquarters
அஞ்சலக குறைதீர்வு முகாம்
வரும் 29.10.2019 அன்று மாலை 3 மணியளவில் அண்ணாசாலை தலைமை அஞ்சலகத்தில் குறைதீர்வு முகாம் நடைபெறவுள்ளது. அண்ணாசாலை தலைமை அஞ்சலகம், சென்னை 600 002 வாயிலாக தபால் சேவைகள் அதாவது மணியார்டர் / பதிவுத் தபால் / சேமிப்பு வங்கி முதலிய சேவைகளை பெற்று வரும் பயனாளிகள், சேவைகளில் ஏதேனும் குறைகள் இருப்பின் அவற்றை நேரிலோ, தபால் வாயிலாகவோ, அல்லது மின்அஞ்சல்  வாயிலாகவோ, 26.10.2019 அன்றோ அதற்கு முன்பாகவோ, தலைமை அஞ்சலக அதிகாரி, அண்ணாசாலை தலைமை அஞ்சலகம், சென்னை – 600002-க்கு “குறைதீர்வு முகாம்” என்ற தலைப்பில் அனுப்பி வைக்குமாறு கேட்டுக் கொள்ளப்படுகிறார்கள். மேலும் 29.10.2019 அன்று மாலை 3 மணியளவில் பயனாளிகள் குறைதீர்வு முகாமில் நேரில் வந்தும் கலந்து கொள்ளலாம் என்று சென்னை அண்ணாசாலை தலைமை அஞ்சலக அதிகாரி திரு வீ கனகராஜன் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
சுற்றுலா அமைச்சகம்
சர்வதேச யோகா தினத்தை முன்னிட்டு, மத்திய சுற்றுலாத்துறை அமைச்சகம், ‘எனது தேசத்தைப் பார்’ என்ற இணையக் கருத்தரங்கத் தொடரின் கீழ் ‘இந்தியா - யோகா மையம்’ என்ற தலைப்பில் வெளியிட்ட 35வது இணைய கருத்தரங்கு.
நமது நாட்டின் பழங்கால ஆரோக்கிய அறிவியலான யோகாவின் பலன்கள் மற்றும் அதன் ஆற்றலை சுற்றுலாத் தயாரிப்பாக வெளிப்படுத்தவும், சுற்றுலாத்துறை அமைச்சகம், ‘இந்தியா - யோகா மையம்’ என்ற தலைப்பிலான இணையக் கருத்தரங்கை, ‘எனது தேசத்தை பார்’ என்ற இணையக் கருத்தரங்கத் தொடரின் கீழ் வழங்கியது. சர்வதேச யோகா தினக் கருத்தரங்கு, தற்போதைய யோகா அமைப்பையும், யோகாவை விரிவுபடுத்துவதையும், இந்தியாவில் சுற்றுலாவை மேம்படுத்துவதையும் சுட்டிக் காட்டியது. ஒரே பாரதம், உன்னத பாரதம் திட்டத்தின் கீழ் இந்தியாவின் வளமான பன்முகத் தன்மையை வெளிக்காட்டும் முயற்சி தான் எனது தேசத்தை பார் என்ற இணையக் கருத்தரங்கத் தொடர்.
இந்த வரிசையில் 35வது இணையக் கருத்தரங்கு நிகழ்ச்சியை, ஜூன் 21, 2020ஆம் தேதி அன்று சுற்றுலாத்துறை கூடுதல் தலைமை இயக்குநர் திருமதி. ருபிந்தர் பிரார் தலைமையில், கிரீன் வே நிறுவனத்தின் தலைமை நிர்வாக அதிகாரியும், மகராஷ்டிராவில் உள்ள மகுவா வான் விடுதியின் நிறுவனருமான திரு அச்சல் மெஹ்ரா, வழங்கினார். யோகா ஆசிரியரான அச்சல், மும்பையில் யோகா கற்றுத் தருகிறார். இவர் தனது விடுதியில் தொடர்ச்சியாக யோகா கற்றுத் தருவதோடு, இங்கிலாந்து, மற்றும் பாரீஸில் நடந்த சர்வதேச யோகா தின நிகழ்ச்சியில் யோகா கற்றுக் கொடுத்துள்ளார்.
யோகாவின் பயன்களை முதன் முறையாக மேற்கத்திய நாடுகள் உணர்ந்துள்ளன. தற்போது அவர்கள் ஆரோக்கியத்துறையில் மிகவும் ஒழுங்கமைக்கப்பட்ட கட்டமைப்பைக் கொண்டுள்ளனர். ஆனால் நமது நாடு, தனது சொந்த யோகா கலாச்சாரத்தின் பயன்களை உணர்ந்து, அதை மேலும் ஒழுங்கமைக்க முயற்சிக்கிறது. இந்தத் தொற்று நேரத்தி்ல் தொழில்நுட்பம், யோகா நிறுவனங்களுக்கும், பயிற்சியாளர்களுக்கும் மிகவும் அதிகமான பார்வையாளர்களை வழங்கியுள்ளது. சர்வதேச யோகா தினத்தை முன்னிட்டு, 15.00 மணி முதல் 16.00 மணி வரை பயிற்சியாளர்கள் காணொளிக் காட்சி மூலம் பயிற்சி அளித்தனர். நமது பாரம்பரிய சொத்துக்கு சர்வதேச அங்கீகாரம் கிடைத்துள்ளதை இது காட்டுகிறது. அதனால், நாம், நமது பழங்கால கலாச்சாரத்தையும், பாரம்பரிய யோகாவையும், நலத்தையும் ஆழமாகத் தோண்ட வேண்டும். இந்த தொற்றுக்குப் பின், சிறந்த உடல்நலம் பெறவும் மற்றும் சுற்றுலாத்துறை மற்றும் அதன் தயாரிப்புகளில் மாற்றத்தை கொண்டு வரவும் இது உதவும்.
(Visitor Counter : 143
சுகாதாரம் மற்றும் குடும்ப நலத்துறை அமைச்சகம்
கொவிட்டுக்கு எதிராக பேராடுவதே நமது முக்கியமான நடவடிக்கை: டாக்டர் ஹர்ஷ் வர்தன்
சண்டே சம்வாத் 5வது நிகழ்ச்சியில் மத்திய சுகாதாரத்துறை அமைச்சர் டாக்டர் ஹர்ஷ் வர்தன், தனது சமூக வலைதளத்தில் கேள்வி எழுப்பியவர்களுக்கு பதில் அளித்தார். கொவிட் -19 தொடர்பாகக் கேட்கப்பட்ட பல கேள்விகளுக்கு அவர் பதில் அளித்தார். தனது சாந்தினி சவுக் தொகுதி மக்களின் பிரச்னைகளைத் தீர்க்க தனது செல்போன் எண்-ஐ அமைச்சர் டாக்டர் ஹர்ஷ் வர்தன் பகிர்ந்துக் கொண்டார்.
வரவிருக்கும் திருவிழாக் காலங்களில், மக்கள் வெளியே செல்லாமல், வீட்டிலேயே கொண்டாடும்படியும், கூட்டத்தை தவிர்த்து, மத்திய அரசின் முன்னெச்சரிக்கை வழிகாட்டுதல்களைப் பின்பற்ற வேண்டும் எனவும் அவர் கேட்டுக் கொண்டார்.
கொவிட்-19க்கு எதிராக போராடுவதுதான் முக்கியமான நடவடிக்கை என மக்களுக்கு நினைவூட்டிய மத்திய அமைச்சர், தொற்று பரவலைக் குறைப்பதும், உயிரிழப்பைத் தடுப்பதும் தான் தனது முக்கியமான பணி என்று கூறினார்.
கொவிட் தொற்று மேலும் பரவாமல் தடுக்க, அடுத்த 2 மாதங்களுக்கு, பிரதமர் திரு. நரேந்திர மோடி அழைப்பு விடுத்த மக்கள் இயக்க பிரசாரத்தில் மக்கள் இணைய வேண்டும் என டாக்டர் ஹர்ஷ் வர்தன் வலியுறுத்தினார்.
கொரோனா பரிசோதனைக்கு பெலுடா என்ற புதிய பரிசோதனை விரைவில் அறிமுகம் செய்யப்படவுள்ளதாக அவர் தெரிவித்தார். 2000 நோயாளிகளுக்கு இந்த பரிசோதனை மேற்கொள்ளப்பட்டதில், முடிவுகள் 98 சதவீதம் துல்லியமாக இருந்ததாக அவர் கூறினார். அறிவியல் மற்றும் தொழிற் ஆராய்ச்சி கவுன்சில் உருவாக்கிய இந்த பெலுடா பரிசோதனைக்கு இந்திய தலைமை மருந்து கட்டுப்பாட்டாளர் மற்றும் பெங்களூரில் உள்ள அணுசக்தி துறையின் உயிரியல் தேசிய மையம் ஆகியவை ஒப்புதல் வழங்கியுள்ளதாகவும் அவர் தெரிவித்தார்.
கொவிட் தடுப்பூசிக்கான முதல் கட்ட பரிசோதனை முடிந்து , 2ம் கட்ட பரிசோதனைகள் நடந்து வருவதாகவும், 3ம் கட்ட பரிசோதனை தொடரவுள்ளதாகவும், 2 மற்றும் 3 முறை போடப்படும் தடுப்பூசிகள் குறித்து தற்போது பரிசோதனை நடந்து வருவதாகவும் டாக்டர் ஹர்ஷ் வர்தன் தெரிவித்தார்.
கொவிட் -19 ஒழிப்புப் பணிக்கு மாநிலங்கள் மற்றும் யூனியன் பிரதேசங்களுக்கு முதல் கட்டமாக ரூ.3000 கோடி வழங்கியதாகவும், 3 மாநிலங்கள் தவிர, பிற மாநிலங்கள் இந்த நிதியை முழுவதுமாக பயன்படுத்திவிட்டன எனவும் டாக்டர் ஹர்ஷ் வர்தன் தெரிவித்தார்.
கொவிட் - 19 சிகிச்சையில் ஆயுர்வேத மருத்துவ முறைகளின் தாக்கம் குறித்து அறிவியல் ஆய்வுகள் தொடங்கியுள்ளதாகவும் டாக்டர் ஹர்ஷ் வர்தன் தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்:
https://pib.gov.in/PressReleasePage.aspx?PRID=1663506
----
(Visitor Counter : 98
தகவல் மற்றும் ஒலிபரப்பு அமைச்சகம்
பாரத் பர்வ் 2021 என்ற தேசிய கண்காட்சிக்கு தயாராகிறது மத்திய தகவல் மற்றும் ஒலிபரப்பு அமைச்சகம் மற்றும் பிரசார் பாரதி
பாரத் பர்வ் 2021, என்ற தேசிய கண்காட்சிக்கு மத்திய தகவல் மற்றும் ஒலிபரப்பு அமைச்சகம் மற்றும் பிரசார் பாரதி ஆகியவை தயாராகி வருகின்றன.
குடியரசு தின விழா கொண்டாட்டத்தை முன்னிட்டு, பாரத் பர்வ் என்ற பிரம்மாண்ட தேசிய கண்காட்சி தில்லி செங்கோட்டை வளாகத்தில் ஆண்டு தோறும் ஜனவரி 26ம் தேதி முதல் ஜனவரி 31ம் தேதி வரை நடத்தப்படுகிறது. கொவிட் தொற்று சூழல் காரணமாக இந்தாண்டு, பாரத் பர்வ் நிகழ்ச்சியை மெய்நிகர் மூலம் மத்திய சுற்றுலாத்துறை நடத்துகிறது.
இந்த கண்காட்சியில், தேசிய ஒலிபரப்பு நிறுவனமான பிரசார் பாரதி தனது
அரங்கத்தை அமைக்கிறது. தனது நிகழ்ச்சிகள் மூலம் ஒரே பாரதம், உன்னத பாரதம் என்பதை வெளிப்படுத்தும். மெய்நிகர் அரங்கத்தின் காட்சி கீழே இணைக்கப்பட்டுள்ளது.
பதிப்பகப் பிரிவும், இந்த மெய்நிகர் கண்காட்சியில் பங்கெடுக்கும். இதில் கலை, கலாச்சாரம், வரலாறு, பாரம்பரியம் குறித்த புத்தகங்கள், நவீன இந்தியாவை உருவாக்கியவர்களின் வாழ்க்கை வரலாறுகள், ஒரே பாரதம், உன்னத பாரம் தொடர்களின் புத்தகங்கள் இடம் பெறும்.
மகாத்மா காந்தியின் 150வது பிறந்த தின கண்காட்சியில் இடம் பெற்ற போட்டோக்கள், வீடியோக்கள், அனிமேஷன், ஆகியவற்றை பாரத் பர்வ் நிகழ்ச்சிக்கு, மத்திய தகவல் தொடர்பு அமைச்சகத்தின் கள தகவல் தொடர்பு அலுவலகம் கொண்டு வருகிறது. பாரத் பர்வ் நிகழ்ச்சிகளை www.bharatparv2021.com என்ற இணையம் மூலம் காணலாம்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1692239
புள்ளியியல் மற்றும் திட்ட அமலாக்கம் அமைச்சகம்
இந்தியாவில் சம்பளப் பட்டியல் தொடர்பான அறிக்கை - முறைசார்ந்த வேலைவாய்ப்பு கண்ணோட்டம்
மத்திய புள்ளியியல் மற்றும் திட்ட அமலாக்க அமைச்சகத்தின் தேசிய புள்ளியியல் அலுவலகம்  செப்டம்பர் 2017 முதல் மே 2023 வரையிலான காலகட்டத்தில் நாட்டின் வேலைவாய்ப்புகள் குறித்த அறிக்கையை வெளியிட்டுள்ளது.
ஒரு விரிவான விவரக் குறிப்பு கீழ்க்கண்ட இணையதள இணைப்பில் இணைக்கப்பட்டுள்ளது. பிடிஎஃப் வடிவத்தில் இணைப்பைக் காண கீழ்க்கண்ட இணைப்பை கிளிக் செய்யவும்:
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 193.70 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 19,509 கொவிட் சிகிச்சை பெறுபவர்கள் எண்ணிக்கை 0.05 சதவிதமாக உள்ளது.
குணமடைந்தோர் விகிதம் தற்போது 98.74 சதவீதம்
கடந்த 24 மணி நேரத்தில் 2,584 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,26,20,394 என அதிகரித்துள்ளது.
கடந்த 24 மணி நேரத்தில் 3,712 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.84 சதவீதம் ஆகும்
வாராந்திர பாதிப்பு விகிதம் 0.67 சதவீதம் ஆகும்
இதுவரை மொத்தம் 85.13 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,41,989 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1830308
பாதுகாப்பு அமைச்சகம்
இந்திய ராணுவ தளபதிகள் கூட்டத்தின் எட்டாவது பதிப்பு 2021 செப்டம்பர் 16 அன்று தொடங்கவுள்ளது
இந்திய ராணுவப் படைகளின் இந்நாள் மற்றும் முன்னாள் தலைவர்களின் கூட்டத்தின் எட்டாவது பதிப்பு 2021 செப்டம்பர் 16 முதல் 18 வரை புதுதில்லியில் நடைபெறவுள்ளது. இந்திய ராணுவத்தின் கவுரவ தலைவர்களாக இருந்த நேபாள ராணுவத்தின் முன்னாள் தலைவர்களுக்கும் இந்த மூன்று நாள் நிகழ்ச்சியில் கலந்து கொள்ள அழைப்பு விடுக்கப்பட்டுள்ளது இதன் முக்கிய அம்சமாகும்.
இந்திய ராணுவத்தின் முன்னாள் தளபதிகள் மற்றும் தற்போதைய தலைமைக்கிடையே கருத்துகளை பரிமாறிக் கொள்வதற்கான தளமே இந்த கூட்டமாகும். இந்திய ராணுவத்தின் வேகமாக மாறிவரும் தன்மை, ராணுவ தளவாட உற்பத்தியில் தற்சார்பு மற்றும் மேக் இன் இந்தியா முன்முயற்சிகள், நவீன போர்களை எதிர்கொள்ளும் வகையில் இந்திய வீரர்களுக்கு பயிற்சியளித்தல் உள்ளிட்டவை குறித்து கூட்டத்தில் விவாதிக்கப்படும்.
தேசிய போர் நினைவகத்தில், நாட்டுக்காக தங்களது இன்னுயிர் நீத்த வீரர்களுக்கு முன்னாள் ராணுவ தளபதிகள் 2021 செப்டம்பர் 16 அன்று மலரஞ்சலி செலுத்துவார்கள். இந்திய ராணுவத்தின் பல்வேறு நிர்வாக மற்றும் மனிதவள அம்சங்கள் குறித்த கருத்து பரிமாற்றங்களுக்காக ராணுவத்தின் மூத்த அதிகாரிகள் உடனான உரையாடல் 2021 செப்டம்பர் 17 அன்று நடைபெறும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1755050
-----
(Visitor Counter : 153